**Rada školy pri Materskej škole, Školská 160/3, 076 43 Čierna nad Tisou**

**Výročná správa Rady školy pri Materskej škole,**

**Školská 160/3, 076 43 Čierna nad Tisou za rok 2018**

V Čiernej nad Tisou, dňa 31.01.2019

**OBSAH:**

1. ÚVOD....................................................................................................................................3

2. PREHĽAD ČINNOSTÍ USKUTOČNENÝCH RADOU ŠKOLY ZA ROK 2018..............4

3. ROČNÁ ÚČTOVNÁ UZÁVIERKA....................................................................................4

4. ZMENY A NOVÉ ZLOŽENIE RADY ŠKOLY..................................................................4

**ÚVOD:**

Rada školy bola zriadená podľa § 24 zákona NR SR č.596/2003 Z.z. o štátnej správe v školstve a školskej samospráve a o zmene a doplnení niektorých zákonov, vyhlášky Ministerstva školstva Slovenskej republiky č.291/2004 Z.z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení s pôsobnosťou v rámci Materskej školy, Školská 160/3, Čierna nad Tisou.

Rada školy je iniciatívnym a poradným samosprávnym orgánom, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov materskej školy v oblasti výchovy a vzdelávania. Plní tiež funkciu verejnej kontroly práce vedúcich zamestnancov tejto materskej školy z pohľadu školskej problematiky.

Rada školy sa vyjadruje ku všetkým závažným skutočnostiam, ktoré sa vzťahujú k práci materskej školy:

a) Uskutočňuje výberové konanie na vymenovanie riaditeľky materskej školy. Rada školy vo výberovom konaní na funkciu riaditeľky materskej školy posúdi predložené podklady jednotlivých uchádzačov a tajným hlasovaním určí víťaza výberového konania a odovzdá bezodkladne výsledky výberového konania zriaďovateľovi materskej školy - zoznam kandidátov a návrh kandidáta na vymenovanie za riaditeľku materskej školy podpísaný predsedom rady školy.

b) Predkladá návrh na odvolanie riaditeľky materskej školy, alebo sa vyjadruje k návrhu na odvolanie riaditeľky materskej školy podľa § 3 ods.8 písm. b) až d) zákona 596/2003 Z.z.

c) Vyjadruje sa ku koncepčným zámerom rozvoja materskej školy, rozpracovaným najmenej na dva roky a k ich každoročnému vyhodnoteniu, k návrhu na zrušenie materskej školy a ku skutočnostiam uvedeným v § 5 ods. 7 zákona 596 /2003 Z.z. najmä:

1. k návrhu na počty prijímaných detí

2. k návrhu na úpravu v učebných plánoch

3. k informáciám o pedagogicko-organizačnom a materiálno-technickom zabezpečení výchovno-vzdelávacieho procesu

4. k správe o výchovno-vzdelávacích výsledkoch materskej školy

5. k návrhu rozpočtu

6. k návrhu na vykonávanie podnikateľskej činnosti materskej školy

7. k správe o výsledkoch hospodárenia materskej školy

**2. PREHĽAD ČINNOSTÍ USKUTOČNENÝCH RADOU ŠKOLY ZA ROK 2018:**

Počas roka 2018 rada školy zasadala v termínoch:

* Dňa 10.10.2018 – oboznámená:

a, s plánom práce školy na školský rok 2018/2019

b, so ŠkVP – inovovaným

c, so správou VVČ za školský rok 2017/2018

d, s projektmi MŠ, s vybavením materskej školy

Nakoľko počas kalendárneho roka 2018 neboli žiadne závažné problémy, RŠ nezasadala.

Zo zasadnutia rady školy bola napísaná zápisnica, ktorá je verejne dostupná v sídle MŠ a u predsedu RŠ.

**3. ROČNÁ ÚČTOVNÁ UZÁVIERKA**:

Rada školy nemá vlastný majetok.

**4. ZMENY A NOVÉ ZLOŽENIE RADY ŠKOLY**:

Ku 31.12.2018 pracovala Rada školy pri Materskej škole, Školská 160/3, Čierna nad Tisou, v tomto zložení:

1. Bc. Olivia Kovácsová - predseda RŠ – zástupca pedagogických zamestnancov
2. Ing. Iveta Szűcsová – podpredseda RŠ - zástupca nepedagogických zamestnancov
3. Magdaléna Czetőová – člen RŠ - zástupca pedagogických zamestnancov
4. Ing. Lucia Szapora Brázdová – člen RŠ- zástupca rodičov do 19.9.2018
5. Ľudovít Kendi – člen RŠ- zástupca rodičov do 19.9.2018
6. František Deák – člen RŠ- delegovaný zástupca zriaďovateľa do 29.11.2018
7. Tibor Mészáros - člen RŠ- delegovaný zástupca zriaďovateľa do 29.11.2018

**Novozvolení členovia RŠ** – zástupcovia rodičov na základe hlasovania rodičov na celoškolskom aktíve ZRŠ dňa 19.9.2018:

1. Mgr. Katarína Brázdová
2. Štefan Ballók

**Novozvolení členovia RŠ** – delegovaní zástupcovia zriaďovateľa na základe uznesenia č. 1/11/2018 mestského zastupiteľstva Čierna nad Tisou zo dňa 29.11.2018:

1. Zuzana Nagyová
2. Ján Kovács

Bc. Olivia Kovácsová

predseda RŠ